CELEX: 22013D0001
Language: lt
Date: 1359676800000
Title: 2013 m. vasario 1 d. EEE jungtinio komiteto sprendimas Nr. 1/2013, kuriuo iš dalies keičiamas EEE susitarimo I priedas (Veterinarijos ir fitosanitarijos klausimai)

30.5.2013   
            
            
               LT
            
            
               Europos Sąjungos oficialusis leidinys
            
            
               L 144/1
            
         EEE JUNGTINIO KOMITETO SPRENDIMAS
   Nr. 1/2013
   2013 m. vasario 1 d.
   kuriuo iš dalies keičiamas EEE susitarimo I priedas (Veterinarijos ir fitosanitarijos klausimai)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
   kadangi:
   
               (1)
            
            
               į EEE susitarimą turi būti įtrauktas 2012 m. gegužės 30 d. Komisijos įgyvendinimo reglamentas (ES) Nr. 456/2012, kuriuo iš dalies keičiamas Reglamentas (EB) Nr. 1266/2007 dėl Tarybos direktyvos 2000/75/EB įgyvendinimo taisyklių, susijusių su tam tikrų mėlynojo liežuvio ligai neatsparių rūšių gyvūnų kontrole, stebėsena, priežiūra ir judėjimo ribojimais (1);
            
         
               (2)
            
            
               į EEE susitarimą turi būti įtraukta 2012 m. kovo 14 d. Europos Parlamento ir Tarybos direktyva 2012/5/ES, kuria iš dalies keičiamos Tarybos direktyvos 2000/75/EB nuostatos dėl vakcinavimo nuo mėlynojo liežuvio ligos (2);
            
         
               (3)
            
            
               į EEE susitarimą turi būti įtrauktas 2012 m. balandžio 19 d. Komisijos įgyvendinimo sprendimas 2012/204/ES, kuriuo dėl paskelbimo, kad Latvija yra valstybė narė, kurioje oficialiai nenustatyta bruceliozės, ir kad tam tikruose Italijos, Lenkijos ir Portugalijos regionuose oficialiai nenustatyta tuberkuliozės, bruceliozės ir enzootinės galvijų leukozės, iš dalies keičiami Sprendimo 2003/467/EB priedai (3);
            
         
               (4)
            
            
               į EEE susitarimą turi būti įtrauktas 2012 m. gegužės 10 d. Komisijos įgyvendinimo sprendimas 2012/253/ES, kuriuo dėl pagrindinių bendrųjų kriterijų, pagal kuriuos teritorija laikoma neužkrėsta mėlynojo liežuvio liga, iš dalies keičiamas Tarybos direktyvos 2004/68/EB II priedas (4);
            
         
               (5)
            
            
               į EEE susitarimą turi būti įtrauktas 2012 m. birželio 11 d. Komisijos įgyvendinimo sprendimas 2012/303/ES, kuriuo iš dalies keičiamas Sprendimas 2003/467/EB dėl paskelbimo, kad valstybėje narėje Lietuvoje oficialiai nenustatytos tuberkuliozė, bruceliozė ir enzootinė galvijų leukozė (5);
            
         
               (6)
            
            
               į EEE susitarimą turi būti įtrauktas 2012 m. birželio 11 d. Komisijos įgyvendinimo sprendimas 2012/304/ES, kuriuo Kroatijos ir Meksikos laboratorijoms suteikiamas leidimas vykdyti pasiutligės vakcinų veiksmingumo kontrolės serologinius tyrimus (6);
            
         
               (7)
            
            
               šis sprendimas susijęs su teisės aktais dėl gyvų gyvūnų, išskyrus žuvis ir akvakultūros gyvūnus. Su minėtais klausimais susiję teisės aktai netaikomi Islandijai, kaip nurodyta EEE susitarimo I priedo I skyriaus įvadinės dalies 2 pastraipoje. Todėl šis sprendimas netaikomas Islandijai;
            
         
               (8)
            
            
               šis sprendimas susijęs su teisės aktais dėl veterinarijos klausimų. Teisės aktai dėl veterinarijos klausimų netaikomi Lichtenšteinui tol, kol jam taikomas Europos bendrijos ir Šveicarijos Konfederacijos susitarimas dėl prekybos žemės ūkio produktais, kaip nustatyta EEE susitarimo I priedo sektorinėse adaptacijose. Todėl šis sprendimas netaikomas Lichtenšteinui;
            
         
               (9)
            
            
               todėl EEE susitarimo I priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   EEE susitarimo I priedo I skyrius iš dalies keičiamas taip:
   
               1.
            
            
               3.1 dalies 9a punktas (Tarybos direktyva 2000/75/EB) papildomas šia įtrauka:
               
                           „—
                        
                        
                           
                              32012 L 0005: 2012 m. kovo 14 d. Europos Parlamento ir Tarybos direktyva 2012/5/ES (OL L 81, 2012 3 21, p. 1).“
                        
                     
         
               2.
            
            
               3.2 dalies 40 punktas (Komisijos reglamentas (EB) Nr. 1266/2007) papildomas šia įtrauka:
               
                           „—
                        
                        
                           
                              32012 R 0456: 2012 m. gegužės 30 d. Komisijos įgyvendinimo reglamentas (ES) Nr. 456/2012 (OL L 141, 2012 5 31, p. 7).“
                        
                     
         
               3.
            
            
               Po 4.2 dalies 54 punkto (Tarybos sprendimas 2000/258/EB) įterpiamas šis tekstas:
               
                           „54a.
                        
                        
                           
                              32012 D 0304: 2012 m. birželio 11 d. Komisijos įgyvendinimo sprendimas 2012/304/ES, kuriuo Kroatijos ir Meksikos laboratorijoms suteikiamas leidimas vykdyti pasiutligės vakcinų veiksmingumo kontrolės serologinius tyrimus (OL L 152, 2012 6 13, p. 50).
                           Šis aktas netaikomas Islandijai.“
                        
                     
         
               4.
            
            
               4.2 dalies 70 punktas (Komisijos sprendimas 2003/467/EB) papildomas šiomis įtraukomis:
               
                           „—
                        
                        
                           
                              32012 D 0204: 2012 m. balandžio 19 d. Komisijos įgyvendinimo sprendimas 2012/204/ES (OL L 109, 2012 4 21, p. 26),
                        
                     
                           —
                        
                        
                           
                              32012 D 0303: 2012 m. birželio 11 d. Komisijos įgyvendinimo sprendimas 2012/303/ES (OL L 152, 2012 6 13, p. 48).“
                        
                     
         
               5.
            
            
               8.1 dalies 16a punktas (Tarybos direktyva 2004/68/EB) papildomas taip:
               „su pakeitimais, padarytais:
               
                           —
                        
                        
                           
                              32012 D 0253: 2012 m. gegužės 10 d. Komisijos įgyvendinimo sprendimu 2012/253/ES (OL L 125, 2012 5 12, p. 51).“
                        
                     
         2 straipsnis
   
      Europos Sąjungos oficialiojo leidinio EEE priede skelbtini Įgyvendinimo reglamento (ES) Nr. 456/2012, Direktyvos 2012/5/ES ir įgyvendinimo sprendimų 2012/204/ES, 2012/253/ES, 2012/303/ES ir 2012/304/ES tekstai norvegų kalba yra autentiški.
   3 straipsnis
   Šis sprendimas įsigalioja 2013 m. vasario 2 d., jei buvo pateikti visi pranešimai pagal EEE susitarimo 103 straipsnio 1 dalį (7).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2013 m. vasario 1 d.
      
         
            EEE jungtinio komiteto vardu
         
         
            Pirmininkas
         
         Gianluca GRIPPA
      
   
   
      (1)  OL L 141, 2012 5 31, p. 7.
   
      (2)  OL L 81, 2012 3 21, p. 1.
   
      (3)  OL L 109, 2012 4 21, p. 26.
   
      (4)  OL L 125, 2012 5 12, p. 51.
   
      (5)  OL L 152, 2012 6 13, p. 48.
   
      (6)  OL L 152, 2012 6 13, p. 50.
   
      (7)  Konstitucinių reikalavimų nenurodyta.